Սպանություն գործած անձի՝ վաշտի հրամանատարի տեղակալ կապիտան Սարգիս Կարապետյանի եղբայրը նրան բերել է «դոմիկ»: Կապիտանը չոքել է սպանվածի հարազտների առաջ, բայց գերեզման գնալ հրաժարվել է, «վախտը չի», — ասել է: «Խմած է եղել, զենքը տարել են, չեն կրցե վրեն, պովարի զենքը վերցրել է, խփել: Կըսե՝ տոտա, թևս թուլցավ, տեսա, փեսեդ թեքվավ: Սպանողին աղբերը բերելա ստեղ: Իրեք օր ա մնացել փակած, երեք օրից բաց են թողել: Հանցանքը վիզ ա առել, իրան բաց են թողել: Հորողբերը վայենկամատի աշխատող ա եղել, լավ ծանոթներ ունեն, բաց են թողել; Մի հավ գողցողին տանում են քոզում են, մարդ սպանողին թողնում են», — պատմում է Ռոզա Սեդրակյանը: